Andøygutten

Andøygutten (stiftet 21. februar 1964) er et idrettslag fra Risøyhamn i Andøy kommune i Nordland. Klubben har aktivitet innen fotball, friidrett og skyting.

Andøygutten deltok for første gang med seniorlag for menn i 5. divisjon (nivå 6) fotball i 2011.Bladet Vesterålen: Tøff debut for Andøygutten (9. mai 2011, besøkt 24. juni 2012) Laget spiller hjemmekampene sine på Andenes stadion fordi det mangler en godkjent bane i Risøyhamn. I 2011 tapte Andøygutten alle seriekampene, og sto igjen med målforskjell 9-197 etter 16 kamper. Lagets største tap var 0-27 borte mot Vest-Lofoten FK. (besøkt 24. juni 2012) Den første seieren kom 18. juni 2012, da de vant 3-1 hjemme mot Sortland 3. (besøkt 24. juni 2012)Bladet Vesterålen: Endelig seier!  (19. juni 2012, besøkt 24. juni 2012)

Klubben fikk høsten 2011 garanti fra Andøy kommune for låneopptak til kunstgressbane i Risøyhamn.Andøy kommune: Nå blir det kunstgressbane i Risøyhamn (15. november 2011, besøkt 24. juni 2012)

Sommeren 2009, 2010 og 2011 arrangerte Andøygutten fotballskole for barn, i samarbeid med FK Bodø/Glimt og entreprenørselskapet Leonhard Nilsen & Sønner.Beate Bø Nilsen: LNS-Fotballskole med Bodø/Glimt skaper mye fotballglede (blogginnlegg, 18. august 2011, besøkt 24. juni 2012)

Referanser

 Kilder 
 Norges Fotballforbund: Andøygutten

Kategori:Idrettslag i Nordland
Kategori:Idrettslag etablert i 1964
Kategori:Fotballag i Nordland
Kategori:Fotballag etablert i 1964
Kategori:Sport i Andøy